text: Hundeklub: Schæfere skal ikke gøres til udstillingsdyr
  10 september 2016 kl. 18.01
  Schæferhunden skal tilbage til at være brugshund og ikke avles til udstilling. Det mener en ny international hundeklub for schæfere, der lørdag åbnede i Varde.
  Lørdag åbnede en ny international hundeklub for schæfere i Varde. Klubben vil væk fra at gøre schæfere til udstillingsdyr.
  De fremmødte hundeejere ved lørdagens åbning af hundeklubben RSV2000 brugte derfor lørdagen på at få gennemgået deres hunde både psykisk og fysisk. 
  - Kriterierne for skønhed i vores sigte, det er simpelthen brugsegenskaberne, siger Kim Arp, der er landsformand i hundeklubben RSV2000.
  Den nye hundeklub, RSV2000, vil have, at schæferen skal tilbage til at være en brugshund og ikke avles efter skønhedsmæssige idealer.
  